**Golgota de pe umeri (Premiul al III-lea la Concursul**

*Camelia Ardelean*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Purtăm pe umeri firavi năprasnica golgotă,

De-abisuri și creneluri mustindu-ne paharul,

Ne roade suferința hain, precum pojarul,

Când tragem peste vise a nopții redingotă.

Din clipele caduce croit-am abțibilduri,

Lipite pe destine cu situri analoage,

Își târâie-nnoptarea himerele-i oloage,

Pierdute în deriva discursului în childuri.

În colții săi de fildeș cuprinsă ni-este soarta,

Vâslim printre tenebre cu aerul anarhic,

Striviți de anotimpuri în dansul lor ierarhic,

La ceașca resemnării ades ne frige toarta.

În suflet poposește o pace relativă,

Cu îngeri de lumină ce stăruie-n vitralii,

Dar vraja disipată de-a` sorții funeralii

Transformă fericirea-n amarnică misivă...